
Gospodo, 


Ja nemogu pomisliti stanje naroda, ni stanje vladara, kojim 
bi taj nacert Vaše adrese dolikovao; današnjemu stanjn naše do¬ 
movine i naše dinastije taj nacert nimalo neodgovara. U tom na- 
certu neima stvarih, kojih bi po mom sudu bezuvetno u njem 
moralo biti; a stvari, koje ste u nacert metnuli, bez svakoga su 
temelja — kako je već vredni načelnik uprave opazio — i mogle 
bi bez svakoga greha i kvara izostati. Način, kojim goverite, ni 
najmanje neđolikuje vladaru ikoliko razumnu i vrednu, ni telu, 
koje se bar samo štuje. Tu neima meževne iskrenosti, koja je 
vazda na mestu, nego je tu ona poniznost, koju stanoviti stupanj 
znanost zove potištenošću, narod pako heidjom. (Predsednik: Mo¬ 
lim to nije izraz, koji se može u parlamentu rabiti). Takov način 
vazda škodi i vladaru, naprama kojemu se upotrebljuje, i narodu, 
kojega se zastupstvo njim služi. 

Evo: po smerti Josipa II. udariše se municipia hervatska 
ungarska natecati u pritužbah proti ondašnjemu stanju. Leopold II. 
imadjaše savetnike, koji bijahu muževi i razumni i pošteni; oni 
mu razložiše, da što najžešća municipia govore, to sav narod misli 
i da će pervom prigodom to i učiniti. Leopold II. opazi temeljitost 
te predstavke i stupi na zakoniti temelj. To je uzrok, da se je 
dinastia otela za onih velikih prevratah, a da toga nebude, za 
oslobodit se, narodi poimence Hervatske i Ungarie, nebi bili čekali 
na proglas Napoleona I. iz Schonbrunna. 

Protivno, za Karla X. nekoliko zastupnikah kaže u adresi, 
dakako u svoj smernosti, da sigurnost domovine nije ujemčena. 
Karlo X. imadjaše savetnike, koji se takodjer, kako sam iz ovoga 
reskripta opaziti mogao, zvahu mudri, obzirni, ponizni, prikloni itd. 
Oni kazaše, da je to uvreda Veličanstva da je to znak prevrata; 
da tako misli samo nekoliko razuzdanih ljudih, da tomu treba na 
put stati, da sav narod čezne i umire za Njegovim Veličanstvom. 

Karlo X. poverova, pade iz jednoga bezzakonja u drugo, te opazi 

istom kad bijaše izvan Francezke, da je prevaren. U nadi, da će 
se narod oko njega skupiti i uzđeržat ga, on je polahko putovao, 
nu uzalud je pomoć naroda izgledao. 

Isto take posliednji kralj napuljski, odgojen po takovih vernicih, 
takovimi nazori zadojen, koji su proti narodu i slobodi, govoraše, 
da bi volio biti austrijski desetnik, nego li ustavan kralj, nu onaj 
nesretnik danas se sakriva tudjim redarstvenikom. U obće, ja bi 
rado znati prevrat ili propast dinastie, koje neosnovaše i neizve- 
đoše zli savetnici i zlo svetovani vladari. 

Ja sam osvedočen, a to osvedočenja moguće da je bez te¬ 
melja, da našoj dinastii danas veća pogibelj preti, nego li joj je 
pretila na dan smerti Josipa II. 

Iz ugovora Villefranke, a kasnije iz ztlrichskoga izlegla se je 
propast talijanskih Bourbonah i Habsburgah. A ja defžim, da ugo¬ 
vor San-Stefanski i kasnije berlinski nisu manje pogibeljni gospo- 
đujućoj dinastii. 

U tom sudu, ja bi kralja opomenuo na onu pogibelj, koja 
njemu i njegovoj dinastii preti iz domaćega stanja i iz vanjskih od- 
nošajah. Ja bar smatram to za svetu moju dužnost, i ja ću poku¬ 
šati izpuniti ju, premda me predsednik već opominje. Kraj svih 
mojih slaboćah nisam tako runjave duše, da bi mogao mirno umreti, 
kad nebi pokušao sve, što na korist naroda i kralja sin era. 

Kakvo je naše domaće stanje? Gospodo, odkad je dualizam uve¬ 
den, monarhija je u miru, premda su vodjena dva rata, koja su 
za nju mnogo zamašnija nego za ikoju ratovavšu deržavu. U to 
vreme mira štibre su povećane i dugovi povišeni. Toga pojava u 
redovito vreme u nijednoj deržavi života neima. Drugde se štibre 
povisuju, za izbeći dugovom, ili se dugovi čine za neuvadjati nove 
štibre. 

Danas je potrošak monarhije oko 700 milijonah forintih, a 
gde su još ine daće, obćinski troškovi itd., a neima, nemogu reći" 
novca, nego neima novčanoga obilježja toliko u tečaju. A po der- 
žavno-gospodarstvenih načelih nikada štibra ili prihod zemlje ne- 
smije biti nad polovicom novca, koji je u njoj u tečaju. I to se 
stanje može samo za kratko vreme uzderžati, ako uztraje, gotova 
je propast. 

A što je posledica, da je tako malo novca, a velika potreba 
za novac? Posledica je, daše više ljuđih za jednu forintu otimlje, 
a tim sav prirad i prerad naroda neima one vrednosti, koju bi 
inače imati mogao. Posledica je, da radilo se što mu drago, nije 

moguće uklonit se overham za štibru. Iz ovoga stanja sledi sve to 
dalje siromašenje puka, a to je gospodo, već takovo, da tko pozna 
stanje rimskih sužanjah i pogleda stanje našega naroda, mora pri¬ 
znati, da devet desetinah našega puka mora naviditi sreću rmskim 
robovom. 

To je slika blagostanja, koje sačinjava jedan uvet deržavnoga 
obstanka. Sto se tiče moralnoga stanja, gospodo, to svi znamo da 
su tamnice pune i da jih se nemože dosta nagraditi, da kradje, 
smutnje i pravde rastu, da se krive prisege od dana do dana množe, 
i da zloće i sebičnost mah otimlju. Gde se takova pojavljenja u 
đeržavi pokazuju, tu neima druge, nego ili da se ona odmah iz ko- 
rena preuredi ili da propadne. U tom pogledu ja se neću dalje 
upuštati u stvar. 

Izvanjska je pogibelj po mom mnenju složena u Bosni. Ja 
ću u kratko nacertati, da su savetnici Njegova Veličanstva Rusiju 
nesamo ovlastili nego i primorali na rat proti Turskoj, da je Au- 
stria-Magjaria deržala za Tursku i proti Turskoj, i daje upravo 
ona Tursku u onu nepriliku dovela. Ja ću dokazati, da je po miru 
San-Stefanskom današnji korak u Bosnu nesamo bez koristi, nego 
da je upravo na veliku pogibelj ove monarkije. 

Ja bi morao iz daleka zaseći za razjašnjenje, kako je taj 
rat nastao; nu samo da napomenem nekoliko certah. 

Dok je Turska imala sve obale cernoga mora, dotle je sma¬ 
trala ono more svojim vlastničtvom, tako da se unj nisi mogao 
pokazati kao ni u tudji ribnjak. Samo kroz tergovačke ugovore 
mogao si štogod prava u tom moru dobiti. Kad li Rusija dobi 
onih obalah, ona zahteva, da se i na nju obzir uzme. Tu bijaše 
zameršajah takovih, da je belgradskim ugovorom godine 1739. 
ustanovljeno, da Rusija u 'cernom moru neima nikakovu mor¬ 
naricu, nego da će turski brodovi obavljati trgovinu Rusije. U 
ugovoru od godine 1774. od Kučuk-Kainarđžia dobila je Rusija 
slobodu u cernom moru i prolaz kroz prevlake Bospora i Darda- 
nelah, i time je u svojem moru stekla samo ona prava, koja ima- 
dijahu Francezka i Englezka u onom tuđjem moru po tako zvanih 
kapitulacijah. Od onda je Rusija na onih obalah napredovala, te 
je ugovorom od Adrianopola godine 1829. izhodila za tergovačke 
brodove svih prijateljskih narođah u vreme mira slobodan prolaz 
kroz prevlake Dardanelah i Bospora. I tako je tako zvana sebična 
Rusija otvorila cerno more svim narodom, namesto da gospodstvo 

đeli sa samom Turskom, — samo šteta što nije nijedna druga 
đeržava htela tako sebična biti! 

Svet je vidio, kako je Englezka proti svakomu pravu u miru 
provalila i srušila 1807. godine Kopenhagen i kao zimus provalila 
kroz Dardanele, i bez dvojbe bila bi jednako učinila s Carigradom, 
da joj nebude general Sebastiani put pokazao. Rusija, zabavljena 
ratom u Kaukazu, i drugčije zabrinuta za obale cernoga mora, za 
skladišta na ušću Dunaja i tergovačke gradove po onih lepih oba- 
lab, sećala se je onog englezkog čina kod Kopenhagena. Za uklo¬ 
nit se po mogućnosti takovoj pogibelji, sklopila je ugovor Unkiar- 
Iskelesi od god. 1833. To biaše ugovor obranbeni proti svakoj po¬ 
vredi, sklopljen medju Rusijom i Turskom. On trajaše osam go- 
dinab. Članak, bivši tajan, nosijaše, da u slučaju, ako bi Turska 
morala Rusiji dati oružanu pomoć, da tada namesto te pomoći 
ima Turska Dardanele zatvoriti tako, da nikakov ratni brod pod 
nikakovom izlikom kroz nje neprodje. Ostala Europa zadovoljila 
se je tim ugovorom kako tako, nu vlada Ludovika Filipa scenjaše, 
da mora biti protivna politici Napoleona i Bourbonah starijih. Ona 
odpravi notu i kaza, da je onim ugovorom medju Rusijom, i Tur¬ 
skom nastao ođnošaj, o kojemu Europa ima svoju reč kazati. 
Zato, ako se Rusija u Turskoj pokaže za obranu Turske, da se 
francezka vlada smatra tako slobodnom, kao da onoga ugovora 
neima. Rusija odgovori kako valja i kod toga ostade. Nu sada 
oberlati zapad Tursku i ona od tada sustavno propada. Već godine 
1840. bude mimogred, a godine 1841. sustavno londonskim ugo¬ 
vorom odredjeno, da prevlake Dardanelah i Bospora za mira ostaju 
zatvorene svim stranjskim ratnim brodovom. Medju stranjske bro- 
jiše i ruske. I tako bijaše do parižkoga ugovora. Ovim ugovorom 
pako nadvladana Rusija morala je pristati na stvari, kojim se uklo¬ 
niti nije mogla. Tu je proglašeno cerno more neutralnim, zatvoreno 
naime svim ratnim brodovom, a otvoreno tergovačkim. Nu u pri¬ 
logu I. k tomu ugovoru kaže se, da za mira Turske nesmije ni¬ 
kakov ratni brod kroz one prevlake prolaziti. Ipak je posebice 
ustanovljeno, koliko brodovah ima Rusija, koliko Turska odkazane 
veličine u cernom moru deržati. Isto tako odredjeno je, da svaka 
ugovarajuća deržava na ušću Dunaja može, derž ati po dva ratna 
broda, i da ratni brodovi, služeći poslanstvom, mogu po onom moru 
ploviti. Na taj način Turska mogaše u prevlakah, u egejskom moru 
i đrugde deržati ili u Englezkoj ili drugđe kupiti, što je sbilja i 
radila, brodovah, pak jih u svoje vreme na Rusiju napustiti. A 

Rusija nemogaše ni korito u ćemo more uvesti. Isto tako, kad bi 
se Rusija zaratila n. pr. s Englezkom, Turska mogaše bez po¬ 
vrede parižkoga ugovora englezke brodove proti Rusiji u cerno 
more napuštati. Za oklopne brodove za parižkoga ugovaranja nije 
se znalo, i dok se ovi brodovi izumiše, njih nekoliko i najneznat- 
nije deržave mogahu ruske obale cernoga mora opustošiti. 

Rusija je taj tako težak ugovor do zadnjega rata sveto ob- 
đeržavala; obderžavala ga je i Austrija sve do dualizma. Već go¬ 
dine 1868 došla su najednom dva ratna broda austrijska u cerno 
more; godine 1869. došla su na jednom tri. Rusija se je morala 
zadovoljiti prosvedom. I tu se je videlo, da je Austrija počela pa- 
rižki ugovor na korist Rusije ponešto menjati, a već god. 1859. 
očitova poslanik Werner u Varšavi, da je parižki ugovor škodljiv 
Europi i Rusiji i da će Austrija primiti inicijativu za promenit ga 
na korist Rusije. Ovo bijaše pervi korak Beusta čim postade mini- 
nistrom izvanskih poslovah. A1 evo: na 26. rujna 1870 piša Kalil* 
bey, poslanik turski u Beču, svomu ministru izvanjskih poslovah, 
velikomu veziru Ali paši, kako se je danas razgovarao s njegovom 
preuzvišenosti grofom Anđrassyem. njegova excellencia reče mi 
(tako on piše) da Austrija-Magjarija i Turska imadu se ratu ugi¬ 
bati, nego ako budu primorane ratovati, one moraju rat voditi do 
kraja i stalan mir izvojevati tako, da se Turskoj povrati sve, što 
joj je uzeto na cemom moru i da se Poljačka restaurira. Njegova 
preuzvišenost — reči su Kalil-bega —* upita me, koliko vojnikah 
mi možemo staviti. Odgovorih: ako dobijemo zajam od 10 mili- 
junah livrah, mi možemo dignuti 500.000 samih Mosleminah. To 
uzradova Njegovu preuzvišenost i reče mi, da Austrija-Magjarija 
ima pod oružjem 800.000 izverstnih vojnikah. 

Gospodo, to je grožnja. Sutradan piše isti istomu, da je taj 
razgovor sa Andrassyem priobćio englezkomu poslaniku i ovaj da 
je kazao, da Turska može sigurno na pomoć Englezke računati. 
Na te grožnje Rusiji prosto bijaše ili siliti druge ugovaratelje, da 
obderžavaju parižki ugovor ili da ga uništenim proglasi, jer dok se 
jedan članak medjunarodna ugovora pogazi, povredjenoj stranki 
prosto stoji povreditelja na izpunenje ugovora nagoniti ili ugovor 
i od svoje strane uništenim smatrati. To Rusija neučini, nego kaza 
okružnicom, da se nesmatra vezanom onimi ustanovami parižkoga 
ugovora, koje se protežu na cerno more; u ostalom da je pripravna 
druge ustanove njegove skladno promeniti, potverdit ili ponovit. 

Sada nastane piskaranje kako po navadi kod nas. Dne 23. 


Digitized by ^ooQle 



8 


studenoga 1870. piše Beust poslaniku u London, Aponyu, da se 
Austrija - Magjarija smatra vezanom ugovorom parižkim od 15. 
travnja 1856. To je gospodo onaj poseban ugovor, kojim Fran- 
cezka, Englezka i Austrija ujamčuju celost i neodvisnost Turske, 
tako da se nstanovljuje, ako bi se tko usudio uzraditi proti pa- 
rižkomu ugovoru od 30. ožujka 1856.* da to ima biti casus belli, 
i da će one tomu oružanom silom na put stati. Dakle, Austrija- 
Magjarija smatra se vezanom ustanovami onoga ugovora, i kaže 
Englezkoj, da može za svaki slučaj na pomoć Austrije-Magjarije 
računati. 

Dne 2. prosinca javi isti Beust Prokeschu, poslaniku u Cari¬ 
gradu, da je Austro-Magjarija javila u London, da se smatra ve¬ 
zanom ugovorom od 15. travnja 1856., i da je pripravna izpuniti 
sve obveze njegove. Time Turska nebi se imala ništa bojati, jer 
će joj Austrija i Englezka vazda u pomoć biti. 

Usuprot tomu dobi Rusija 1871. na londonskoj konferenciji 
zakonitu slobodu na cernom moru. Ona se zadovolji i mirova. 

Sad se setiino gospodo, da je bečka kancelarija najviše ra¬ 
dila, neka se turske posade izvuku iz tverdjavah Serbije. Setimo se 
da su cincari turske Gradiške i drugi Bošnjaci tužbe proti Turčinu 
slali ne u Petrograd već u Beč. Setimo se, da je bilo tužbah na 
austrijske konzule i odredjena bi međjunarodna iztraga, na koju 
se nije svidelo našim konzulom doći. I tu je utverdjeno, ne da 
Rusija, nego da konzuli Austrije-Magjarije bune keršćane Bosne 
proti Turskoj. 

O pravu Rumunjske sklapati međjunarođne ugovore dalo bi 
se svakako razpravljati, nu to je znamenito, da se ni Rusija ni 
Nemačka, niti nijedna druga deržava nije usudila taj led probiti 
nego Austrija-Magjarija. I ona je perva međjunarođne tergovačke 
ugovore s Rumunjskom načinila proti očitovanoj volji Turske, samo 
za oslabiti ugled i sfaagu njezinu. 

Austrija bijaše eto u isto vreme za Tursku i proti njoj, za 
Rusiju i proti njoj. To šaranje u diplomaciji pade u oči tako, da 
je neki list, koji je u Austriji izlazio, donio dne 23. ožujka 1872. 
članak, u kom se kaže, da čovek, koji tako šarenu diplomaciju 
vodi, čovek, koji je službeno poznat pod imenom grofa Julija An- 
đrassya, jest rodjen ciganin i da je ukrao ime plemićkoj obitelji 
ungarskoj. Bilo tomu kako hoće, vladar, kojega najsvetije pravo, 
pravo izvanjskih odnošajah tako se upravlja, nemože imati onaj 
ugled, kojega bi imati morao; i narod, kojega su izvanjski odno- 

šaji tako zastupani, nemože imati onu sigurnost i čast, koje spadaju 
medju uvete deržavnoga obstanka. 

Što je Rusija u iztoku radila, to nije nikakova tajna. Nu što 
nije radio do jučer Piemont po Taliji, Pruska po Nemačkoj, što 
nije radila što li neradi svaka deržava, koja u sebi ćuti snagu ži¬ 
vota? Nu kad je u Hercegovini nastala buna, Turska se netuži na 
Rusiju nego na Austriju. Austrija bijaše s Rusijom i Njemačkom 
perva, koja je predložila, da konzuli posreduju medju ustalci i medju 
Turskom. Tomu se je protivila Englezka, jer je znala, da je to 
proti parižkom ugovoru, nu sama nemogaše ođoleti. A gospodo, 
Austrija, koja je ujamčila neodvisnost Turske i njezinu celokup- 
nost, odredjuje u noti grofa Andrassya, kako ima Turska trošiti 
prihod Bosne. Napokon došlo je do konferencije, iz koje nije ništa 
bilo. Rusija navesti rat i na zahtev Englezke javi uvete mira. 
Nikada deržava nije tako iskreno i tako stalno rat vodila ni uvete 
mira obderžala. Medju onimi uveti mira, što jih je Rusija stavila 
dne 8. lipnja 1877. i medju ugovorom San-Stefanskim jedina je 
razlika ta, da je u onom memorandumu Rusije priznato, da se ima 
Bulgarija razdeliti do Balkana i opet od Balkana na jug, a u San- 
Stefanskomu ugovoru ima samo jedna Bulgarija. I kako je berlin- 
.ski ugovor ono razpravio, neima bitne razlike medju onimi uveti, 
koje je Rusija htela, i medju današnjim stanjem. 

Sada ćemo doći, i ja želim što moguće kratak biti, na ber¬ 
linski kongres. 

Ugovor San-Stefanski uslovio je za Bosim i Hercegovinu, da 
one u sporazumlenju Ruske, Turske i Austrije-Magjarske dobiju 
bar ona prava, koja im je namenila carigradska konferencija, da se 
sve zaostale štibre u tih pokrajinah brišu i da sav prihod, što ga 
te pokrajine daju, ima kroz dva leta upotrebiti za popravu one 
štete, koju je buna u onoj zemlji nanela. Tu gospodo, ništa 
boljega ni pametnijega nije se moglo učiniti. Da se oni begunei, 
većinom zločinci, nisu mogli mirno povratiti u Bosnu, mislim da 
je sasvim jasno, jer nitko neće zameriti muhamedovcem, što nebi 
mirno primili ni gledali ljude, koji su jih okrali i popalili. Nu kad 
bi vlastela bosanska bila opazila, da Austrija-Magjarija u spora- 
zumku s Rusijom i s njihovim vladarem iskreno radi, ja sam si¬ 
guran, da bi se onaj muhamedanski puk bio umirio, i da su se oni 
begunei bez svake pogibeli mogli natrag povratiti. Ako toga nebi 
bili hteli, kod nas zemlje ima dosta, ima i deržavnih imanjah, pa 
na njih mogu oni raditi, a koji neće, neka se proteraju preko granice. 


Digitized by ^ooQle 



10 


Sada, meni je žao, ter ja se moram pozvati na Vas sve, da medju 
moje slaboće nespađaju osobnosti. Ja bi morao o zastupnicih Nje¬ 
gova Veličanstva na berlinskom kongresu nešto govoriti, ali neniogu 
uprav zato, jer bi to zasecalo kao u osobnosti. Ja ću napomenuti samo 
jednu stvar, koja nije tako derzka. U drugoj sednici kongresa ra¬ 
dilo se je, kad imadu zastupnici kraljevine Gerčke pred kongres 
doći. Tu su zastupnici Francezke predložili, da onda, kad bude 
govora o pokrajinah medjašećih sa kraljevinom Gerčkom. Englezi 
đadoše na to izpravak, neka se kaže namesto „pokrajinah medja¬ 
šećih" — „gerčkih pokrajinah". To nije bilo nikakovo iznenadjenje, 
niti je saderžavalo u sebi kakovu diplomatičku dubljinu. U trećoj 
sednici upitao je pervi zastupnik Austrije-Magjarije, neka mu se 
kaže, kakova je razlika medju medjašećimi s Gerčkom pokrajinami 
i gerčkimi pokrajinami. Na to mu je englezki zastupnik dao neko 
razjasnenje, štono bi dolikovalo djačiću. Kod toga ostade. 

U osmoj sednici, mislim, ili u dvanaestoj, neznam baš točno, 
dosta, u jednoj sednici, koja mi sad nepada na pamet, čitalo seje, 
da of)ćina Špica imade se priklopiti Dalmaciji. To mnogi smatra 
za malenkost, ali ja deržim, da je to preznamenita stvar. Jer na 
takov način delovi, što su dani Rusiji, imali bi se uteloviti Besa- 
rabiji ili ruskoj Armeniji. Nu toga nije zato, što Besarabija i Ar-, 
menija nisu osobe u medjunarodnom pravu. Kad su metnuli u 
onaj zapisnik, da se preda Špica Dalmaciji, tu će danas sutra doći 
do razjasnivanja, a to nije ugodno, kad se setimo, da Dalmacija 
bijaše mletačka i da je kralj Italije naslednik Mletačke. 

U osmoj sednici čitao je pervi zastupnik Austrie-Magjarije, 
kakvo je stanje u Bosni, i kako bi bilo vredno, da se to stanje 
uredi. Na’to je englezki zastupnik predložio, da Austria-Magjarija 
ove pokrajine zauzme i upravlja. Ja Vas, gospodo, upozorujem na 
tu rieč „upravlja". Na to su pristali svi osim Turske. Posle toga 
predložio je Anđrassy, da onaj klin, što razstavlja Cernugoru i 
Serbiju, Austria-Magjarija neželi zauzeti, nego će tamo imati samo 
mesta za vojničku posadu, za vojničke i tergovačke ceste. To uze 
zastupnik Rusije ad refferendum. 

U desetoj sednici odustade ruski zastupnik od ovih prigo- 
vorah, to je sigurno dokaz, da ili se je zaista Austria odrekla bila 
Novoga pazara ili je Ruska zaista znala za odgovor Turske. Taj 
odgovor Turske došao je u dvanaestoj sednici i tu je Turska oči¬ 
tovala, da ona priznaje i klanja se tomu zaklučku kongresa, da 
ima poverenja u ta sredstva, nego da si prideržaje pravo spora- 

zumet se o tom,ponajprije, i neposredno s Austriom-Magjariom. Kad 
je to o Bosni i Hercegovini proglasio predsednik kongresa ko¬ 
načnim i podpunim sporazumkom kongresa, nije se nijedan za¬ 
stupnik Austrie-Magjarie tomu protivio. Kongres je dakle zaključio, 
da se naša vlada, prije nego li u Bosnu i u Hercegovinu ide, 
s Turskom sporazumeti ima. Poznati prijatelji ove monarkije bojeć 
se, da ona neće u Bosnu zagrizti, gledali su, da onaj uvet nedodje 
u zapisnik. I zbilja, kad se je redigirani ugovor čitao u sedam¬ 
naestoj sednici, te klauzule o sporazum ljenju nije bilo u njem. 
Zato je Turska stavila u osamnaestoj sednici zahtev, neka se ona 
klauzula o Bosni i Hercegovini umetne, i zbilja je umetnuta na 
kraj članka. Dvaputa je kongres odlučio sporazumno u pogledu 
Bosne i Hercegovine, a o sporazumku o Novom pazaru nebijaše ni 
govora. 

Drugi zaključak je, da Austria-Magjaria ima zauzeti ove po¬ 
krajine; dok se što drugoga nepokaže, zauzeće ima se onako tu¬ 
mačiti, kako je dosada poznato. Znamo, da je Auštria zauzela Na- 
puljsku, Toskanu, Piemont, za krimskoga rata Moldaviju i Vala- 
kiju, papinih pokrajinah, da je Rusija dvaputa zauzela Moldaviu 
i Vlašku, da je Francezka zauzela Španjolsku, da je u vreme 
gerčke revolucije zauzela Moreu i nedavno Siriju i Rim. Pak ka¬ 
kova su bila ta zauzeća? Bila su takova, da je vanjska vojska do¬ 
maćoj vlasti na ruku išla, i dok je tako bivalo, nije na vlastitu 
ruku nikad gospodarila ni upravljala. A što se tiče administracije, 
to se zna, da je vlada najveća izveršujuća oblast; ona stvara upravu 
i njezino osoblje. Kad je Austria-Magjaria ovlaštena bila samo uprav¬ 
ljati ove pokrajine a ne i vladati, bilo je na svaki način potrebno 
sporazumet se sa Turskom, kako je to berlinski kongres odredio. 
Imadiaše se, velim, sporazumak dobiti: pod čijom vladom, pod či- 
jimi zakoni mora Austria-Magjarija one zemlje upravljati. A pro¬ 
glase na tudje narode davali su dosada samo vladari ili oblasti vla- 
darah, koji su u ratu proti vladi onih narodah, ili pako buntovnici. 
Drugčije proglasa na tudji narod neima. Austria-Magjaria nije na- 
vestila Turskoj rat, i dok Bosna i Hercegovina nije prestala biti 
podložnica Turske, dotle bi Bošnjaci, kad nebi bili austrijsku vojsku 
dočekali oružjem, bili učinili veleizdaju proti zakonitomu svomu 
vladaru, a taj je dosada sultan. Nego ja neću dulje razpravljati te 
stvari, nego samo pitam: što ćemo u Bosni? 

To zauzeće nemože se drugčije doveršiti nego, ili da se vojska 
van potegne ili da i nadalje unutra ostane. (Smieh.) Hoće li ići 

van, onda ja pitam, čemu je toliko novca i toliko životah na nju 
potrošeno? Hoće li 03tati unutra, onda ja pitam, pod kojim na¬ 
slovom? Može li Austria-Magjaria te zemlje smatrati osvojenimi? 
Ja mislim, da osim kod air.erikanskih divljakah nigde osvojenje 
bez naveštenja rata slediti nemože. Hoće li dakle u njoj ostati 
kao u svojoj zemlji tobože zato, jer ju je umirila i uredila? Ali 
savetnici Njegova Veličanstva morali su pomisliti, da li nem< že 
Ruska čveršćim pravom zahtevati Ugarsku i Erdelj kao zemlje, 
koje je ona umirila, i bivša zakonita oblast, diktator tih zemaljah, 
nje Rusiji predala? 

Hoće li dakle Austria-Magjaria ove zemlje prideržati kao del 
od Turske? To bi bio pervi korak za razđeliti Tursku. A što bi 
odtuđa sledilo? Kad no je Marija Terezija bez odkupnine dala 
posesti Sipuška mesta, što no jih bijaše kralj Sigismund založio 
Poljačkoj, Friđerik II. prigerli tu priliku i nagovori Rusiju da ona 
i on pograbe diele od Poljske. To bijaše povod razdeljenju ove 
kraljevine. Kasnije kad se stvari razvile, plakala je Marija Tere¬ 
zija nad ovim svojim korakom, a meni se čini, da će svi Habs- 
burgi još groznije plakati nad zauzećem Bosne i Hercegovine. Pak 
t neće li i druge deržave iskati dele od Turske i koje jih u njoj ne- 
dobiju, neće li naknadu od Austrije najprije iskati? 

Ali, gospodo, pustimo to sve, pa uz tolike druge petljanije 
neka ostane i ta. Tako, gospodo, ja smatram taj korak s kojega 
mu drago stanovišta protuzakonitim i on zbilja nikakova dobra 
neobećiva niti* dinastiji niti narodu. Jer dok je Turska tako slaba, 
ja neznam tko može pomisliti, da će Crnagora i Serbija pod ovim 
uplivom, pod kojim su, ikada dopustiti, da itko drugi ove zemlje 
dobije 

Da bude na onu mojih prijateljah ili na moju, dakako da bi 
stvari posve đrugčije stajale. Dok je bilo vremena, mi smo gledali, 
da se u našoj domovini zakonito stanje povrati; i samo kraljevina 
‘ Hervatska ima pravo na one pokrajine, I kako Gerčka svojaka svoja 
odnosna prava, uz priznanje Europe, tako bi kraljevina Hrvatska 
mogla svojakati one pokrajine, ali pošto neima u medjunarodnu 
pravu kraljevine Hervatske, zato neima osebna kralja Hervatske. 

Ja sam siguran, da će za to biti još žalije dinastiji nego 
Hervatom i meni. 

To je gospodo, što sam ja želio, da se u adresu uzme. 

Dalje ja smatram, da je današnje stanje u našoj domovini protu¬ 
zakonito. Ja bi branio naše javno pravo proti onim napadajem, 

koji dolaze u kraljevskom odpisu od 8. studenoga 1861. Tako 
dakle bi ja sve ove pogibelji izvanjske i nutarnje, i obranu na¬ 
šega javnoga prava, i protuzakonito naše stanje u adresi na Nje¬ 
govo Veličanstvo naveo, i nacert takove adrese načinio sam, i sada 
odlučite, hoćete li ju slušati kao jednu celost ili ćete ju slušati u 
pojedinih izpravcih, koje ću kod pojedinih točakah vaše adrese 
predložiti. 

Težki udarci po dinastiu sklonuše vaše veličanstvo god. 1861. 
sazvati zastupstva narodah. Hervatskoga zastupstva iz sedmih žu- 
paniah sastade se ne na temelju obćenita glasovanja, poslie god. 
1848. jedinu zakonitu, nego po pripisu što ga one godine preka 
nužda za se smotrila. Onom zastupstvu predloženi su za prihva¬ 
titi listopadska diploma i veljački ukazi. Vaše veličanstvo izjavi 
da je izdalo taj pervi spis, po sankcii pragmatičkoj i po svojoj 
svevlasti za stalan i neopozivan deržavan temeljan zakon; prem 
kraljevina Hervatska i nje sankcia pragmatička svu zakonotvornu 
vlast davaju samo svojemu saboru i svojemu kralju, i prem je 
onaj spis, poslie varšavskoga sastanka uništen veljačkimi ukazi. 

Većina onoga hervatskoga zastupstva postupa tako, da nje¬ 
zino nastojanje o dobru domovine biaše izjednačeno samo zako- 
nitostju naprama gospodujućoj dinastii. Onakovo ponašanje nepo¬ 
godi ljudem koji su nesreće navalili na narode i na dinastiu. 
S toga, za krenuti ili za premoći onu većinu, bude i vojničkoj kra¬ 
jini odredjeno zastupnikah u onaj sastanak odpraviti. Nego i ovi 
muži, sinovi i pouzdanici puka, u supor svim načinom uztrajaše 
na stazi zakona i poštenja. 

Ono zastupstvo, u adresi od 24. rujna dade odgovor na pred- 
loge što ih je primilo. Onaj odgovor dolikuje kako pravom Her- 
vatske i časti one većine, tako i pravoj koristi dinastie. Zato je 
ono zastupstvo, spremivše se lečiti rane što ih je tudjinac našemu 
narodu zadao, razpušteno odpisom od 8. studena. Taj korak oslabi 
i ono vere i nade što ih sinovah naše domovine možda imadiaše 
na bolju budućnost u vladajućih obstojnostih. 

Razpuštajuć sastanak, obreče vaše veličanstvo, dok bude mo¬ 
guće, sazvati novo zastupstvo našega naroda, i njemu predložiti 

.*) Ovaj je spis složen kao jedna celost, adresa. Jer se nije našlo dosta 
članovah za podupreti ga, on je čitan kao izpravci na adresu većine. 

svoje nazore odkrivene rečenim odpisom. Za načiniti, kako se 
htelo, onu mogućnost, budu županijske skupštine ukinute; budu 
javni službenici upotrebljeni za službenike svojih višjih; budu 
podloženi samovolji ljudih koji se deržahu nad narodom i zako¬ 
nom i nestajahu u zajednici probitakah s narodom; bude sav 
javan život zabranjen; budu tudji pripisi natezani i upotrebljivani 
proti onim koji nehtedoše svoju domovinu i time činom kralja 
izdati. Postupalo se po Hervatskoj kako to može bivati samo pod 
upravom kojoj je živalj nesreća i sramota naroda, zakletom proti 
svemu dobru, i borećom se samo za svoj nerazložan obstanak i 
za svoju odsudjenu sverbu, pod upravom ljudih u koje bolji del 
naroda nemogaše imati veru, a drugi ju del izgubi, opaziv tko 
ih štiti. 

Kad se scenilo da 'je narod onimi občinjanji primoran pri- 
gerliti bezzakonje, vaše veličanstvo obreče da se izbori imaju 
obaviti *po pervašnjem pripisu. A izvadjanje toga pripisa, obav¬ 
ljanje izborah, izverši ona uprava kako je htela. Za odbiti one 
koji bi bez netemeljitih obzirah samo za obćenito dobro radili, 
bude na ovaj pripis pridana reč „bezprikoran a , i zahtevalo se da 
takov mora biti svaki poklisar. Dok nije zakonom odkazana, ona 
reč dade se svakako tumačiti, a kod nas ju uzimahu tako, da 
prikoran biaše tkogod pokaživa poštenja i otačbeničtva. 

U odpisih dolaziaše govor o uredjenju deržavnopravnih odno- 
šajah naše domovine. Ti ođnošaji, u koliko nejasni, ili dvojbeni, 
u toliko zlom namerom izmišljeni, ni malo nespadahu na vojničku 
krajinu, dok je stajala samo pod tudjom, primljenih dobročinstvah 
svestnom, nu po svojoj povestničkoj naravi nezahvalnom samovo¬ 
ljom. Itako reče vaše veličansto, da i granice zastupnici budu doći 
one odnošaje razpravljati. A na mesto zastupnikah izabranih po- 
. verenjem puka, dojdoše iz granice služeći vojnici, ljudi činom sto- 
javši pod austrianskimi pripisi ter lišeni svakoga prava na sabor¬ 
sko zastupanje, ljudi o kojih poslanstvu zna se samo da su do 
njega došli u pustinjah i ne po izbornu pripisu jatfno znanu. 

Nad onim pripravljanjem mogućnosti za sazvati zastupstvo 
obuze narod osvedočenje, da se radi o zatoru njegova deržavna 
prava, kon što mu je domovina upropastjena i narodna čast uvre- 
djena. Toj osnovi odgovori narod primernim deržanjem za pogibeli 
monarkie 1866. 

Oni odredjenici iz granice, s banskim stolom koj kao takav 
neima mesto u saboru, i s nekoliko službenikah iz sedmih župa- 

niah koji možda izabrani biahu, proglasi se saborom sto ga vaše 
veličanstvo na 12. studena 1865. dalo otvoriti. Ovaj dan, prie 
četiri godine, zabranjena je našemu zastupstvu zakonita radnja, 
ter je onim otvorenjem uvredi pridana i poruga. 

Oni ljudi, kad bi i bili spadali u sabor, neiznašabu broj čla- 
novah što ga za složenje sabora pita poslovnik potverdjen vašim 
veličanstvom. A skup ostavši po odlazku vojnikah i banskoga 
stola niti se saborom konstituirao, ni po zakonu, ni po propisu 
konstituirati mogao. Onaj skup biaše tako osvedočen o svojoj ne¬ 
zakonitosti i o zlu na koje se namečen i odpravljen dao, da se 
proti ogorčenju naroda nepodstupi, prem pozvan vašim veličan¬ 
stvom, po poslovniku razpravljati odpis od 8. studena 1861. 

Onaj skup načini izboran red po nezakonitoj štibri i po po- 
vlasticah koje su god. 1848. u javnu pravu Hervatske zakonom 
prestale. Po tom izbornu redu manje deržavljanah udioničtvuje u 
zakonarstvu nego li ih je udioničtvovalo za povlastjenih $taležah. 
I da izbiranje povlastjenikah nebude van poruga na nje i slepo 
orudje uprave, u svemu, koliko zna i može, narodu protivne, skup 
odredi kod izbiranja javno glasovanje. Po tom izbornom redu, još 
upravom svojevoljno na gorje promenjenu, pozva vaše veličanstvo 
sedam županiah u sastanak za 8. siečnja 1868., i predloži mu 
svoje pismo od 20. listopada 1867. na barona Levina Raucha. U 
tom pismu stoji, da je skup 1866. u svojih adresah na vaše veli¬ 
čanstvo pod 10. veljače, 10. ožujka, i 19. prosinca priznao zajed¬ 
nicu kraljevipe Hervatske s kraljevinom Ugarskom, pa se skup¬ 
ština poziva na temelju tih adresah i priznanjah, neka doverši raz- 
pravu o naših odnošajih napram Ungarii. 

Malo prie pokazasmo, tko biaše onaj skup, kako je spravljen 
i kako je radio, o njegovih adresah dosta je napomenuti ovo: za 
adresu od 10. veljače glasovalo je, izmedju 192 nazočna člana 
samo 78 ljuđih; adresu od 10. ožujka nije se usudio skup ni ti¬ 
skati, ni članovom priobćiti, ni na dnevan red metnuti, nego ju je 
iz rukopisa proštio i možda primio. Osim onih, koji ju sastaviše, 
i njih pouzdanikah, nitko nemogaše znati što stoji u tom spisu. 
Adresu od 19. prosinca, prem radi o deržavopravnih odnošajih, ter 
bi, po reči vašega veličanstva, morala i od graničarah razpravljana 
biti, smotri i odpravi skup, kako i onu od 10. ožujka, bez grani¬ 
čarah. Mi smatramo za nedostojno i naše časti, i vašega veličan¬ 
stva, o tih adresah išto više govoriti, scenimo za suvišno, ovime 
proglasit ih pravno ništetnimi, ter već poradi načina, kojime su 

\ tako god. 1622. odabra Ferdinand II. za bana ove zemlje Juija 
j Zrinskoga. 

Tako biva dok neprijateljem naroda hervatskoga nepojde za 
i rukom moći svojevoljno u ovoj zemlji za se raditi; dok se neuze 

• za zločin štovanje pravah, slobode, domovine Hervatah; dok 
' izdaja proti Hervatskoj nebiaše zaslugom smatrana; dok prejasne 
- obitelji hervatske nebiahu zatervene; dok se zatorom otačbenič- 

• tva, krepostih i sreće u Hervatskoj, domaćim i stranjskim nevred- 
nikom neotvoriše časti, vlasti, bogatsva u našoj domovini. 

i Da narod hervatski zakonitim načinom izabire svoje bane, i 
| da oni u obstojnostih zakonom odkazanih izveršuju pravo veli¬ 
čanstva, od ovih čverstih svetih pravah Hervatske mi nesmimo, 
j ni nemožemo popustiti, osobito u ovo vreme gde bi to popušta¬ 
nje bila očita izdaja domovine. Moramo bo očitovati da nam postu- 
r panje upravah vašega veličanstva vani i kod kuće, da nam celo- 
| kupno stanje Europe i Austrie nepružaju ni mogućnost, a kamo 
; jemstvo za obstanak, za nereći za srećnu budućnost monarkie. A 
! mi neželimo našu domovinu ni, koliko od nas stoji, đinastiu u 
koliko bude pravedna, žertvovati nikakovu preuredjenju Europe. 

U nastajućih pogibelih, zakoniti bani u punoj svojoj vlasti, 
uz uvete zakonom ustanovljene mogli bi kako i nekada svojoj 
domovini i dinastii premnogo koristiti. Ako li bi kod izbiranja banah 
medju izbornici znatna razrožnost nastala, mi pristajemo na po- 
vestnički zakoniti običaj da kralj odabere za bana jednoga izme- 
dju najviše trijuh muževah koje mu sabor predloži. 

U članku 42. 1861. biaše nacertano točkah o temelju na ko¬ 
jemu bi kraljevine Hervatska i Ungaria, ako slobodno uzhteju, 
mogle doći na dogovaranje o svojih budućih odnošajih. Vaše veli¬ 
čanstvo imadiaše onaj nacert na znanje uzeti pak, ako na to 
dojde, potverditi ugovor sklopljen medju ovimi kraljevinami. Ali 
vaše veličanstvo potverdi bez izpovedjena razloga onaj nacert kao 
zakon; pak itako proti njemu pozva god. 1865. naših velikašah i 
biškupah u peštanski sabor; proti njemu uputi naš odbor u Peštu 
bez-da peštanski skup biaše ijednu točku onoga nacerta priznao; 

; proti njemu potverdi zaključak onog odbora i njegova nezakonita 
ovlastitelja. Gde u najsvetiih stvarih narodah i vladarah ovi tako 
f* rade, tu oni nemogu gojiti, nemogu ni začeti poverenje. 
f Krunenje nije sastavina ni jemstvo ustava nego, gde ga još 
ima, prosta nu predraga svetčanost. Krunenje vašega veličanstva 
za kralja Hervatske, kad bi se to narodu pohtelo, moglo bi se 

obaviti samo kad bi naša kraljevina bila upođpunjena i u uživanju 
svojega ustava. U mnenju da će vaše veličanstvo izpuniti te duž¬ 
nosti, zaželiše nekoji našega zastupstva 1861. da se to krunenje 
obavi. 

Odnošaji medju kraljevinami Hervatskom i Ungariom biabu i 
jesu poBve jasni, osim za ljude koji iz smutnje ovih kraljevinah 
korist traže. K dokazom koje navedosmo za samosvojnost ovih 
obijuh kraljevinah, još pridajemo: da u Hervatskoj biškupe i žabi- 
rahu puk i duhovničtvo, a u Ungarii kralji postavljahu biškupe; 
da Hervati kao takovi vazda imadiahu sva prava deržavljanstva 
Ungarie, a da Ungarci biahu iz Hervatske posve izključeni; da 
odkako zavlada pogibelj od Turske, za skupnu obranu Hervatska 
je davala samo polovinu štibre koju je Ungaria plaćala; da bojem 
muhačkim Turčin osvoji samo ćelu Ungariu, a ne Hervatsku, s česa 
car Sulejman u odgovoru na prošnju Ferdinanda I. za primirje, 
ovomu nedaje naslov kralja Ungarie nego naslov kralja Hervatske; 
da prie onoga rata kraljevina Hervatska nastavi rat proti Turčinu, 
nakon što kraljevina Ungaria biaše s Turčinom mir sklopila; da 
poslie onoga rata i padnutja Ungarie, s kraljevinom Hervatskom 
kao samosvojnom ugovarahu i carstvo tursko i republika mletačka; 
da kraljevina Hervatska samosvojno izabra za kralja si Ferdinanda 
I.; i da samosvojno ugovori sankciu pragmatičku. 

Kraljevina Hervatska nikada nebiaše, i nije nasledna. I god. 
1527. i 1712. sklopljeni su medju ovom kraljevinom i medju tom 
dinastiom dvostrani ugovori kojimi su obe strane jednako pođlo- 
žene. Ako ugovaratelji protegnu svoj ugovor i na baštinike si, ovi 
su njime vezani samo na koliko iz njega korist cerpaju. Nitko bo 
pravno nemože nikoga na svoj ili tretjega probitak a na njegovu 
štetu stegnuti i nikada se narod napram jednomu čoveku, ili bilo 
komu nemože u javnu pravu bezuvetno obvezati. Gde propasti 
gde pogibeli dinastiah nesvestnih dolaze glavno od netemeljita 
mnenja, koje nepriznaje da svaki zakon stoji od volje deržavljanah. 
Na prava koja vadi iz dvostrana ugovora, može se stranka, u 
javnom pravu samo dotle pozivati, dok onaj ugovor naprama drugu 
si ugovaratelju sveto izpunjiva. 

Kako narod hervatski kralja, tako ni kralj baštinenjem neđo- 
biva prestolje bervatsko, nego i narod i kralji nastavljajuć one ugo¬ 
vore, baštine medjusobno prava i dužnosti u kojih obđeržavanju 
stoji, a u neobderžavanju prestaje s ugovorom zakonit odnošaj medju 
narodom i vladarem. 

U naslednih monarkiah dolazi nedvojben baštinik na prazno 
prestolje i vlada bez da se posebno narodu obvezao. Ima bo, ili 
sceni da ima pravo vladati. A u kraljevini Hervatskoj, kako i onoj 
Ungarie nitko nemože zakonito ni koračiti na njihova prestolja, 
van jur obvezan ugovorom, stegnut dužnostmi napram ovim kra- 
ljevinam. Stariib vašega veličanstva biaše podpuno osvedočeno o 
toj istini. Oni znadiahu da u pogledu baštinenja kraljevske vlasti 
medju dobom zvanom izbornom i ovom Habsburg-Lorenah nije 
nikakove razlike. I onda bo, kako i sada, ako vladar imadiaše za¬ 
konito defce, ovo sklopiv s kraljevinami ugovor poznan pod imenom 
krunitbene diplome, dolaziaše na prestolje. A kad vladar biaše bez 
zakonita deteta, naravski da si kraljevine drugde tražiše kralje. 
Ovo znanje vodiaše mudre starie vašega veličanstva, kad no Leo- 
pold I. naslednika si Josipa, Franjo I. naslednika si Ferdinanda 
V. za sebe živih, na temelju ugovorah, na prestolja ovih kralje- 
vinah posadiše, za da sigurno po smerti rođiteljah vladanje pre¬ 
uzmu. U naslednih monarkiah neima i nemože biti takovih činah. 

Oni vladari znadiahu da kraj hervatske izborne izprave od 
1527. i sankcije pragmatičke od 1712., kraj ungarskoga čl. 2. 
1687. i sankcie pragmatičke od 1723. njihova đetca, u naslednih 
zemljah nedvojbeni budući vladari, za prestolja Hervatske i Ungarie 
nebiahu van najpervi kandidati, i da će ove kraljevine drugde 
iskati kralje si, ako s detcom onih vladarah ugovore nesklope i 
nastavljenje zakonita odnošaja neutverde. Tu se očito vidi, da u 
Hervatskoj i Ungrii kralji postaju a nerađjaju se kako to biva u 
naslednih monarkiah; i da zakon ovih kraljevinah budućemu baš- 
tiniku vladaru Austrie i drugih naslednih zemaljah samo zato do¬ 
pušta pol godine po smerti kralja obstojeće zakone izveršivati a u 
njih i u vladi ništa nemenjati, za da se on kroz to vrerne odluči 
hoće li, i ako hoće da se s ovimi kraljevinami »pogodi ugovor sklo¬ 
piti i time njihovim kraljem postati. Kroz 70 godinah dvaput se 
podstupi dinastia i ove kraljevine smatrati naslednimi. Posledice 
su poznane. 

Za ugovaranjah 1527. i 1712. svetčano obrekoše starii vašega 
veličanstva štovati samosvojnost naše domovine i nju upodpuniti. 
Samo to ganu otce naše na ona ugovaranja. Ono obreknutj*e ostade 
neizpunjeno. Što biaše Turčin do Verbasa od Hervatske osvojio 
nije ovoj povratjeno, prem su Hervati na reke kervi prolivali i 
za zemlje koje na nje nespadahu. Pače velik komad ove kralje¬ 
vine proneveren je Turčinu poslie 1527. Hervatske pokrajine Sta¬ 
sit 

jerska, Kranjska, Koruška, Istria, odcepljene su i danas od kra¬ 
ljevine, i Činom im je pridano, kako Ungarii Reka-na-moru i Me- 
djumurje, mnogo zemlje od ovoga komada kraljevine. 

One pokrajine imadiahu starii vašega veličanstva, dok posta- 
doše našimi kralji, ovoj kraljevini uteloviti. I što oni proti dužnosti 
i prisegam propustiše, to vladar tudjinac, nu štovatelj prava narav© 
i narodah, po mogućnosti biaše u jedno telo složio. 

Mirom medju Stefanom V. kraljem Hervatske i Ungarie i 
medju Otokarom kraljem Pemske nebiahu podpuno ustanovljene 
granice medju ovim delom kraljevine Hervatske i medju njezinimi 
severnimi pokrajinami. Za kralja Alberta, po smerti Matie I., i za 
Ferdinanda I. bude ovih granicah premnogo činom poremetjeno. 
Od onda zahtevaše sabori da se ti razvodi urede, i kralji obe- 
ćivaliu pravicu. Ti razvodi još nisu uredjeni, i nije opaziti, da va¬ 
šemu veličanstvu išto stoji do lečenja tih ranah Hervatske, ter 
okolice Celja, Metlike, Kastva, Istrie, kroz ona poremetjenja ođ- 
ccpljene, još su odtudjene. Sumbreg, kon što je kraljevini povra- 
tjen, staja pod tudjom upravom kako i ostala granica, i vaše ve¬ 
ličanstvo dopusti da austrianski raj srat pretresiva: spada li taj 
kus kraljevini Hervatskoj, ili pokrajini Krajinskoj. 

Reka-na-moru s okolicom biaše imanje knezovah Kerčkih, 
samosvojnih samo na otoku Kerku, i ovaj grad od nekada ima- 
diaše posebnu upravu. Oni knezovi prodadoše to imanje, prem de- 
dinsko, tudjincu, a Maria Terezia kako šipuška mesta od Poljačke 
Ungarii, tako Reku-na-moru od tuđjinca povrati Hervatskoj. Car 
Josip H. ovaj grad i županie sremsku i virovitičku premetnu Ungarii, 
kako-no županiu saladsku Hervatskoj. Već Karlo IH. opazi zna¬ 
menitost hervatskoga primorja za tergovanje, i u tom smeru odredi 
osnovah. Zato Reka-na-moru kako i Bakar dobi posebno munici- 
palno uredjenje. 

S ovih municipalnih posebnostih biaše i onaj grad smatran 
posebnom celostju svoje verste, kako-no to biaše, izmedju drugih, 
granica Hervatske i Ungarie, gradovi rudarski, okružja hajdučka, 
Kumanacah, Jazigacak, d&, u ono vreme biahu Hervatska i Un- 
garia u pogledu novca i rudstva, pod austrianskom upravom i 
pod austrianskimi pripisi. I dok nitko uman iz posebnosti mu- 
cipalnih ustanovah, iz različnosti upravah što ih različni deli kra- 
ljevinah imadiahu, neizvadja i nemože izvadjati različnost kruno- 
vinah: itako skupštine peštanska i zagrebačka uz odobrenje vašega 
veličanstva smatraju Reku-na-moru dvojbenom krunovinom medju 
kraljev inami Hervatskom i Ungariom. 

Nazor o službenosti hervatskoga jezika sklada s ostalimi na¬ 
zori odpisa: koliko se može, zabranjuje se i u Hrvatskoj onaj 
hervatski jezik kojim su se morali i u carigradskom dvoru služiti 
starii vašega veličanstva. Nu sila dogodjajah nadjača i to odlučenje, 
i bude saterti nepravednike. 

Tako, dakle, da u tom pogledu završimo: plod ugovaranjab 
1527. i 1712., plod žertvah naroda hervatskoga od Ferdinanda I. 
do danas ovaj je: naša je domovina izudjena, naš je narod po¬ 
tlačen i upropastjen, na*a su prava pogažena, naša je narodna 
čast oskvernjena, i krivci nemare za lek proti tim bezzakonjem. 

Veličanstvo, dok je vaša dinastia vladala različne narode po 
različnih zakonih, dotle se u Europi znalo za tu prejaku dinastiu 
koja i odoljiva svim neprijateljem, derža se, i napredova. Jakost 
đinastie dolaziaše od narodah koji, kraj svih težkoćah verovahu 
da jesu, a pojedini staleži i biahu srećnii od svojih susedah, i 
upravo zato biahu sjedinjeni u ljubavi do svojih vladarah. To biaše 
u ono doba, u koje sebičnjaci ili neznalice sjajnost đinastie sreći 
pripisuju. 

A težnju da se iz sastavinah bitno različnih, pače medju se 
protivnih, složi jedna celost deržavna, ustopice slediaše nestajanje 
sreće, i zato propadanje narodah i đinastie. Ova težnja uvek škod¬ 
ljiva, postade pogibelnom po dinastiu dok se za moždac jedinstva 
uzela narodnost nemačka, imajuća susedna zastupnika s kojim vlade 
austrianske dok mogoše, nehtedoše ili neznadoše napredujuć spo- 
rediti. Nadtecanje susedah nalaga, osobito od početka ovoga veka, 
da dinastia i njezini pravi prijatelji, odsudiv i zabaciv rečenu tež¬ 
nju, svom snagom rade učverstiti prestolje time, da svi narodi u 
svemu ostalom na svoju različni, oko njega jedno budu. Tu nemo- 
gaše, kako u drugih đeržavah, govora biti o jednomu makar ka¬ 
kovu sustavu deržavnu, nego samo o različnih šuštavih kojih sva¬ 
komu je sverha: stanovit narod bilo uz kakove zakone i uprave 
pod dinastiom uzderžavati. Ovo se neda dostignuti van srećom od 
koje većjoj narod nemože se đrugde nadati. Dok bo koj narod 
opazi da će drugde biti srećnii, on je izgubljen po tu dinastiu. 

Ali težnja za jedinstvom ostade, i gorkim izkustvom opaziti po- 
sledice njezine nesluži van da se drugimi sredstvi za istu sverhu 
radi. Za vladanja vašega veličanstva promenjena su pet putah te¬ 
meljna deržavna načela, pojavljenje kakovo, za negovoriti o der- 
žavah koje su za život, ni kod susedne deržave koju mnogi umi* 
rujućom smatraju, od njezina postanka nije se pokazalo. Uz toliko 

takovih promenah nije moguće da se vera u stalnost ili u bu¬ 
dućnost, da se vera osim one u stalnost rastućih nesrećah začme, 
ili da neusahne ako gde klija. 

U nijednoj tih promenah nije se ni taknulo u onu težnju i 
sverhu, i zato promene ostadoše bez koristi. Bitno bo je pitanje 
samo ovo: iraa-li svaki narod, ako hoće, svoje posle rešavati sa 
svojim vlađarem iz te đinastie? Ako se na to pitanje niječno od¬ 
govori, kako u svih rečenih promenah, tada je po narode pod- 
ložene u stvari sve jedno, tko, kako, i gde da one posle rešava. 

Uz ono nijekanje gledaju već mnogo godinah vlade i vaše ve¬ 
ličanstvo o usrcćenju sebe i ojačenju prestolja. I Čime se većma 
radi, time se većma ona oba cilja odmiču i gube, ter u supor pro- 
menam i prilagođjivanjem, obstanak monarkie, ako u istinu nije 
mnogo nestalnii, on doista nije ni malo sigurnii nego li biaše u 
najžestjih vremenih povesti. A narodi monarkie napredovaše ovo 
vreme samo u neslogi, u međjusebnu neprijateljstvu, i u siroma¬ 
štvu sa svom pratnjom njegovom, ter njih snaga timi zloćami 
tervena nemože se upotrebiti za dobro obćenito, ni za ono njih 
pojedinih, ni za dobro đinastie koja se ni na izvanjsku prijaznost 
nemože zanašati. I nije prilike da bi to zlo na bolje okrenulo. 
Jer dok se radi o sverhi koja se nikako nemože dostignuti, dotle 
ni u najboljem slučaju, nije moguće van snagu i vreme gubiti. 

Za takovom sverliom ide listopadska diploma i svi njezini do¬ 
datci. Nemoguće bo je, jer proti naravi, načiniti jedinstvo oblasti, 
zakona, uprave, uz slobodu ili uz samovolju, kod narodah različ* 
nih pasminom, povestju, narodnostju, stupnjem prosvetlenja, ze- 
mljištnim ležajera, družtvenimi odnošaji, . gospodarstvenimi probitci, 
zakoni vere. Kroz ove razlike tako su razstavljeni narodi monar¬ 
kie, da je sin jedne zemlje u drugoj tudjinac, neprijatelj, i nemože 
u njoj obastati u jednakosti s drugimi, nego ili gospodujuć ili pod- 
lagajuć se. Ove protimbe naravska je posledica, da duha, otačbe- 
ničtva austrianskoga neima, i da svaki narod đinastie, brinuć se za 
ee, propustja i poznati stanje, potrebe i težnje drugih narodah. A 
bez toga pođpuna znanja i dostojna ocenenja nije moguće za der- 
žavu uspešno raditi. 

S toga u nekoliko godinah ima monarkia desetak vladah koje, 
kako i pervašnje, možda radeć u dobroj veri, itako nemogu nika¬ 
ko vo dobro izraditi. A kad se, kako u novie vreme, pokaže pri¬ 
vidna stalnost kod vlade, tomu je glavni uzrok: zadovoljstvo iz¬ 
vanjskih vladah, pa sdvojenje i zato nemarnost narodah monarkie, 

veđjanje razumniih i pošteniih domaćih muževah za radnju na 
nevaljalu temelju i za zlu sverhu, i bezobzirno; jer nepravedno i 
nesigurno postupanje gospodujućih za se i za svoje drugove. Ta 
preuređjivanja monarkie, iduć od zla na gorje, glavnim su uzro¬ 
kom s kojega ta monarkia nemogaše udioničtvovati u zadnjih ra- 
tih, prem su oni nad-a sve njezinu budućnost odlučili. 

Za poslednjega preuređjenja monarkie složiše se u njezinu ne¬ 
posrednu susedstvu dve znamenite države, tretja uznapredova i 
zauze vlast u najznamenitiih stranah Europe. One sve tri deržave 
života su, imaju u ovih krajih pravah i potrebah za podmiriti, i u 
koliko im za postignutje tih sverhah nebi dosegnula vlastita snaga, 
one ju dobivaju sto u željah, kad uztreba živih, što u nemarnosti, 
svakako u sdvojenju i slaboći narodah za kojimi teže. 

Na današnjih međjah deržavne Hervatake, iz utrobe ove kra¬ 
ljevine po povesti i danas po narodnosti, u začetku su dve deržave 
koje, i po naravi stvarih, i po opravdanu uplivu pod kojim ostaju, 
nemogu nego napredovati proti toj monarkii, ter se u današnjih 
obstojnostih neda razabrati je-li po prestolje vašega veličanstva po- 
gibelnie onim začetkom protiviti se ili podložiti im se. A zauzetje 
Bosne i Hercegovine, bez prava koje na te zemlje ima samo kra¬ 
ljevina Hervatska, i bez jakosti, načinom koj nosi bilegu potajna 
posvojenja, nemože imati drugi konac van da u kratko vreme svo¬ 
jega trajanja upropasti i one zemlje, i da uskori zahteve izvanj¬ 
ske proti toj monarkii. Narod hervatski mogao bi verovati da će 
te zemlje ako ostanu pod žezlom vašega veličanstva, kraljevini 
Hervatskoj utelovljene biti, kad bi uda ove kraljevine koja su pod 
tim žezlom, sjedinjena bila. A narod bi se hervatski onomu ute- 
lovljenju mogao veseliti samo onda, kad bi ova kraljevina imala 
svoja prava kojih uživanjem bilo bi puku i onih zemaljah po- 
moženo. 

Da i nebuđu tudjinci u 17 gođinah triput oteli tu monarkiu od 
konačne propasti, njezina slaboća pokazavša se u novie vreme bila 
bi dosta za utverditi istinu da je ona, kakova je, bez prava, bez 
snage, bez volje za živeti, ne samo suvišna nego i škodljiva na¬ 
rodom i deržavam. Za toga sustava svojom ćelom snagom na suhu 
i na moru, ta monarkia nemogaše nekolika sela kotorska nadvla¬ 
dati. Na to negovatelji sustava i stanja današnjega, za sakriti ne¬ 
ukim ništetnost monarkie, a neprijatelji sustava i stanja za volju 
osebne samovolje koju gledaju uzpostaviti na mesto današnje sa¬ 
movolje koja je pasminah, jedni i drugi za pokazati pogibel mo- 

narkie i svoju jakost, osnovaše smutnju u Rakovici za-da ju uti¬ 
šaju na najvećju krivicu najvećjih nedužnikah. 

A plod toga sustava u pogledu gospodarstvenu pokažuje se 
u obstojnostih: da sve struke narodna gospodarstva to većma pro¬ 
padaju, da manjak i dugovi rastu uz povećane štibre, i to sve za 
duboka mira, kojemu se na dugo nije razložno nadati. 

Monarkia je po imenu razdeljena u đve umišljotine, i podlo- 
žena dvem pasminam, koje medju se protivne, složne samo u tla¬ 
čenju narodah, preče ugled i svaki napredak monarkie, i budu 
svoju povestničku zakonost naprama dinastii pervom sgodom ko¬ 
načno zapečatiti. One umišljotine, koja danas činom neposredno 
zaseca u naše posle, moramo stanje u kratko oceniti. Ležaji kra- 
ljevinah Hervatske i Ungarie, njihova prošlost, pravi probitci obi¬ 
jah: to sve zahteva vez i najtoplie prijateljstvo njihovih narodah. 
Naša je iskrena želja i biti će radnja da se to družtvo medju svimi 
kraljevinami uvede i učversti. Ali u današnjih obstojnostih ostaje 
u zaludu želja i ostala bi radnja naša. 

Jer većina skupštine peštanske, u onoj zemlji neznatna ma¬ 
njina, odpusti od: ustava Ungarie sve što vredi, pak ovu bivšu sa¬ 
mosvojnu kraljevinu učini sastavinom nova deržavna tela, zakupni¬ 
nom same sebe uz prekomernu zakupninu za tudjinca, i sveza ju 
na tudje probitke, primiv sama, a svaliv na druge nepodnošljiva 
bremena. U tom stanju nemože s njome biti ni razumna ugovo- 
renja, ni veza koristna po obe kraljevine. I doista, samo ljudi za¬ 
grebačkih skupštinah 1868. i 1872. mogoše se s onom zemljom u 
razpravljanja upustjati. Naravska je posledica tih razpravljateljah 
i razpravah: da Hervatska neima svoje Medjumurje ni svoju Reku- 
na - moru; da Hervatska plaća mirovnine Rečanah bez da do¬ 
biva prihod onoga grada; da se broje i na Hervatskoj f dugovi što 
ih je ona manjina učinila na korist svoju i Austrie, ter za gra- 
djevine takodjer Ungarii škodljive; da su oni dugovi namenjeni 
Hervatskoj koja je svoj protuzakonit del troškovah podmirila iz 
svojih redovitih prihodah; da Hervatska za svoje prineske nije ni 
najmanju korist, nego samo prevelike štete primila; i da su nači¬ 
njeni i potverdjeni samo oni zaključci naših skupštinah koji su na¬ 
rodu škodljivi, a koristni, upravo potrebiti zaključci da nisu ni 
predloženi. 

Ona povlastjena manjina, sledeć sustav što ga stvorila, saterla 
jc narode u nekoliko godinah štibrarai jačje nego-li je to kroz 
sedamnaest godinah tudja vlada navlas i sustavno škodeć mogla 

učiniti; obterpala je zemlju kroz vekove slobodnu i zato najcenie 
uprave, herpami nekoristnih i nepotrebnih nu predragih službeni- 
kah ; navalila je na narode množinu dugovah koji kako ni ostali pri¬ 
hod, zemljam neprude nego su koristni pojedincem, pojedinim obi- 
teljim, i ako najviše, pojedinim družbam; lišila je javna prava sve 
koji su njezinom krivnjom siromašni, a to je preznamenit broj naj- 
zaslužniega i najvredniega domaćega puka. 

Ove opazke nenacertasmo kao da bi nam bila volja ili kao 
da se smatramo ovlastjeni uplitjati se u posle Ungarie i Erdelja, 
nego ih zabilježismo za razložiti, zašto nemožemo onu manjinu 
uzeti za većinu zemlje; zašto se nemožemo s tom manjinom ni 
s pođloženimi zemljami u medjunarodne posle upustjati; zašto ne¬ 
možemo mi na toj strani našu domovinu učiniti đelnicom nepra¬ 
vedna rata, koj, i negledajuć na prava, potrebe i pohotnosti izvanj¬ 
skih, kako i na druge zemlje monarkie tako i na Ungariu mora 
pasti, dok nemagjarski narodi opaze neplodnost svojih pravah u 
Ungarii, pak sledeć osvedočenje i naputak rečena previsoka odpisa, 
počmu zađovoljivati svojim političkim i narodnim interesom, ter u 
tu sverhu dok budu primorani tražiti ili primati svoja prava i 
svoju domovinu od drugih osobito susednih i srodnih si narodah i 
deržavah. 

A posledice težnje za jedinstvom Austrie napomenusmo za 
pokazati kako nam jest i kako nam mora biti svet naš ugovoren 
ustav, koj od tih smutnjah i nesrećah može ukloniti naš narod i 
dinastiu. Jer ako narod hervatski, uživajuć pravo samosvojnosti, s 
pojedinim narodom Austrie, ili s njimi svimi stupi u stanovit ođ- 
nošaj, tu će ustanovu, dobre volje načinjenu i zato sigurnu i ko- 
ristnu vaše veličanstvo uz zahvalnost i blagoslov stranakah potver- 
diti moći. Drugačie, samo neprijatelji dinastie mogu govoriti da 
će ikoj narod u protinaravnu i škodljivu si skupu raditi kako bude 
mogao o drugom osim o sebi; da će terpiti duglje nego li bude 
morao stanje uvedeno proti njegovoj budućnosti; ili da neće sva¬ 
koga neprijatelja onomu skupu svojim prijateljem, svaku sgodu 
darom providnosti za svoje oslobodjenje smatrat i prigerliti. 

Za takovo stanje morati je smatrati današnje obstojnosti u 
našoj domovini, i nakanu koja hoće da se one uzderže. Jer ta 
tudja, od našega naroda neodvisna diplomacija kad bi bila i raz- 
umnia i poštenia nego-li biaše i nego-li je, može našoj domovini, 
bez koristi i potrebe ove kraljevine, rat navaliti, što je sbilja ra¬ 
dila i evo učini. 

Za dinastie vašega veličanstva nije Hervatska nikada Turčina 
rat navestila; pak itako krivnjom austrianske diplomacie biaše naš 
narod na pregerdnu svoju štetu kroz vekove na oružju proti Tur¬ 
skoj. Tako je mnogo Hervatske, za probitke Austrie, palo pod 
Turčina, tako je i u novie doba, požunskim mirom velik del Her- 
vatske predan Francezkoj. Ovo biaše posledica rata što ga ne Her¬ 
vatska nego Austria vodila proti Francezkoj. 

Izvanjskih deržavah svojaka mnoge zemlje te monarkie. Od 
svojakanja lahho dojde do rata, osobito uz današnje stanje narodah 
i te monarkije, i uz načelo otimanja koje se u život povratilo. Tu 
bi Hervati morali vojevati proti deržavam koje su im možda na¬ 
klone a stalno nisu neprijateljne kako Austria, i služe se svojim 
pravom, morali bi vojevati proti narodom koji si polakšicu traže i 
proti onim koji im ju pružaju, a vojevati za zemlje koje nisu her- 
vatske i od kojih oni niti su kakovo dobro primili niti mu se mare 
nadati dok su u sužanjstvu današnjem. A izvan rata hervatski 
vojnici stojeć pod tuđjom zastavom i upravom, zanemaruju koriBtne 
nauke i radnje, priučavaju se dangubi i razuzdanosti, pak se u na¬ 
rod povraću pokvareni, nehajtavi za posao, berzi na zla. I dok au- 
strianska zastava davno nezna za dobitja, dok se ona nerazvi ni 
za ratah najzamašniih po tu monarkiu, sverha Ijudih koji su pod 
njom nepokazuje se, ako ne ona da se pomoćju tisućah oboružanih 
nesrećnikah plene milioni golorukih nevoljnikah. Obskerbljenje voj- 
nikah, kraj svih žertvah sto ih narodi podnašaju, takovo je/da od 
slabljine pogibaju koji nedobivaju pomoć od kucah, ili si nezako¬ 
nitim putem sami nepomognu. 

Plaćajuć dugove i troškove Austrie / narod hervatski greši proti 
samu sebi, zanemarivajuć svoje, brineć se za tudje. Služeć se pod 
silu novcem austrianskim koj neima stalnu ni priličnu vrednost, 
narod hervatski škodi samu sebi, kvarivajuć na prodavanju i na ku¬ 
povanju. Taj novac nepriznaje ni onaj od koga je, ter u tom po¬ 
gledu nebiaše krivice po narod ni slaboće kod deržave kolike su te 
obe s ovaj kraj god. 1848. Jer dok narod hervatski davajuć pravu 
vrednost za ništetan papir, a u kupovanju pridavajuć nad vrednost 
papira, svaki dan biva to-siromašnii, tudjinac primajuć više nego 
daje ili dobivajuć pravu vrednost za ništa, biva svaki dan to-bogatiji. 

Neogradjujuć se, kako njegova korist pita, razmernimi đa- 
ćami proti izvanjskoj odmašivšoj obertnosti, a neumanjujuć gde 
treba uvozninu, narod hervatski nemože podignuti svoje oberte ni 
svoje tergovanje, i zato nemože postati delnikom probitka što bi ga 


Digitized by 


Google 



43 


iz svojega gospodarenja primati mogao. A težačtvo je svezano 
s obertnostju tako, da se ono bez ove ni ova bez onoga nemože 
razvijati. I doista, u europejskih narodih sami su Hervati koji u 
svakom pogledu nazadovaše odkako dinastiu Habsburg-Lorenah 
na svoje prestolje postaviše, ter ju na njem i na drugih uzđeržaše. 
Ovaj narod, poimence u zadnjih 30 gođinah ne samo nije ništa 
prištedio, ne samo nije iz pribitakah životario, nego je koje tri 
četvertine bivših i onako slabih glavnicah potrošio. A trošak je 
prošao ne na njegovu korist, nego na tudje, njemu protivne pro¬ 
bitke, i to proti svakom pravu i zakonu. Ovaj je narod došao u 
stanje u kojemu neima ništa za braniti ni za izgubiti, a izvan 
njega neima se ničesa bojati. 

Probitci kojih žertvu od nas zahteva osnovano preuredjenje 
Austrie, takove su naravi, da su nami škodljivi ako su narodom Austrie 
pogodni, i da su ovim škodljivi ako su nami koristni. Zato narod 
hervatski osvedočen da on sve ove posle nemože samosvojno raz- 
pravljati, nego da ih mora žertvovati, on tu žertvu doista neće 
učiniti na korist Austrie, ni na onu svojih kao zakletih neprija- 
teljah, s kojih bezverjem on se dosada nadtecao u požertvovanjih, 
i s kojimi neima mu budućnosti. 

Veličanstvo, u Hervatskoj svimi darovi naravi preobilno pro- 
vidjenoj i stvorenoj da u njoj najsrećnii narod žive, kod Hervatah, 
naroda i umna, i čversta i marljiva: u ovoj zemlji i u ovom narodu 
i moći, a kamo morat govoriti o potrebi, strašan je nu očevidan 
dokaz o stanju u koje tuđja neprijateljska vlada može i najpleme- 
nitii narod i najblagoslovljeniu zemlju dognati. U ovom narodu, u 
ovoj zemlji nemogu se štibre od osiromašena puka ni oružjem ute- 
rati. Uprave vašega veličanstva za podmirenje nezakonitih porezah 
razprodavaju i u ime nekakova erara same kupuju zemlje našega 
puka. Odtuda se radja i ojačuje vera da se sustavno radi o uve- 
denju javne kmetie ili o zakupničtvu, i to po samovolji tudjinacah, 
a svakako, naš se puk nezakonito lišava svoje zemlje. Prekomerne 
i protuzakonite štibre za tudje i za domaće narodu samo škodljive 
sverhe, česte nerodice i pošasti izsisaše gospodarstvenu snagu i volju 
za radnju. Čovek, radnja i zemlja, sva tri uveta gospodarstva iz- 
gubiše, a sve drugo dobi vređnost i cenu. Oslabljivanje i propa¬ 
danje puka na broju i na snagi, napredovanje zloćah, čedo su i 
kruna tomu stanju. 

Kad u zemlji ovako satervenoj letina prebaci, hoće se što ćelo 
što velikim delom odpuštenje daćah, pripomoć za seme, za prehra- 

nenje puka, i za uzderžavanje ovo malo blaga što ga još potiče. 
A uz uprave vašega veličanstva preredki težkom mukom i žertvom 
kao kupe nedovoljnu pripomoć, ili pop ust štibre na koju godinu, i 
za povratit pripomoć za podmiriti ostatak štibre, rinu blago ili ze¬ 
mlju, ako im ih nije već prie za druge dugove ili za štibru otelo, 
ili ako ih sami nisu za prehraniti se turnuli. 

Deržavne zaklade, da se skupe i urede kako valja, mogle bi 
uz priličan pribitak celoj zemlji veliku pripomoć pružati. Ali tomu 
nije izgleda. Ovo zakladah što ih uprava derži, često se upotreb- 
ljtije proti koristi zakladah, drugda bez razbora na korist nevred- 
nikah, kadšto uz velike troške, u pomoć onih koji pomoć zaslu¬ 
žuju. Od službenikah pobiru se postotci za mirovinu, i veće mo¬ 
raju golemu glavnicu iznašati. Narod nezna za tu glavnicu, a mi¬ 
rovine plaćaju se iz redovita prihoda zemlje. 

U zemlju je uvedeno službenikah za četiri petine više nego ih 
treba. Za korist koju narod od njih prima, preplaćeni su; za ži- 
veti kako se hoće, nekoji za trud prem neplodan, nisu dosta pla¬ 
ćeni. Nerazmerjem koje se ima medju njihovim prihodom i raz- 
hođom oni su koje ovlaštjeni, koje primorani služiti se načini 
drugde neđopuštenimi i nečuvenimi. Na znanje, marljivost, moral¬ 
nost službenikah nepazi se: za glavnu zaslugu smatra im se poti- 
štenost naprama višjim, redovito nevredniim, i tlačenje nižjih, uvek 
vredniih i nesrećniih od njih. Zato su javne oblasti bez ugleda: 
dok se čuje što sramotna, nepravedna, puku škodljiva, veruje se 
da to od njih potiče; smatra se za greh proti umu, i škodljivo je 
od njih isto poštena očekivati; dok se izumi nov način puku oteti 
plod žuljah, gleda se uvesti nov roj službenikah koji će ga potro¬ 
šiti, i dok se opazi verstno orudje terti puk, odmah mu se i služba 
najde; ter su još najvidjenii službenici koji su samo prezirani; ko¬ 
liko je njih i njihovih hirih, toliko se pokažuje zakonah; zvanje 
njihovo očituje se samo u kvarenju papira i puka; i ovoga siro¬ 
maštvo i sva zla sporede s brojem onih. Vrednijoj manjini službe¬ 
nikah neostaje drugo van prilagoditi se ili propasti. 

Uz obstojeće pripise i oblasti, javni službenici, uz one i ove 
puk nemože bolji biti. On bo bivši priviknuo patriarkalnu životu, 
bez pravah, ođgovornostih, dužnostih, na mesto da se prosvetli i 
osvesti, bačen pod neprijateljsko i slepo nasilje, gleđajuć da je 
pravo igračka u šakah jačjega, da samovolja dužnosti stvara, tu¬ 
mači i upotrebljuje, izgubi um i duševnost u koliko ga se uhva¬ 
tiše obstojeći pripisi, prisiljen biti ili žertvom ili pomoćnikom bez- 

zakonja: puk ili je pripisi i oblastmi namečen na sebičnost ili po¬ 
trebom i primeri primoran, često nepravedno i tuđje svojaka, i 
brani se proti dužnosti. U ime vašega veličanstva kroji se pravica 
tako, da se redovito krivcem proglašuje tko nemože ili neće svoju 
krivnju odkupiti, ili nedužnost kupiti, i ako se pripisu slučajno po 
nešto zadovolji, čime je većji zločinac i strahovitii zločin, time si- 
gurnie priskoči pomilovanje. Po doveršenih parbah redko da ne- 
gubi i onaj kojemu je pravo dopitano. Imetak obćinah i sirotab, 
često bez svakog, uvek bez valjana nadzora i bez uprave, propada. 
Za ujemčiti nesigurnost osebe i imetka, puku je bez razbora oteto 
i zabranjeno oružje. 

U mir je bačeno ljudih koji bi po dobi, po čilosti i po zna¬ 
nju još mogli služiti, i drugih koji bi morali službe lišeni biti. I tu 
uprave uklanjaju one koji im nisu po ćudi, ili su njihovim na 
putu. Zato narod mora uzderžavati ljudih i domaćih i tudjih, i su¬ 
višnih, i nevrednih, jedne zato jer mu škode, druge zato jer mu 
javno već nemogu škoditi, ter na njih uzderžavanje prolazi nemalo 
sav prihod zemlje što proteče od tudjih potrebah. 

Duhovničtvo lišeno slobode, upotrebljeno za sverhe protivne 
njegovu uzvišenu zvanju, bez pravog odgojenja, bez razmerna na- 
darja, gde tonuć u blagu i u zloćah, gde stradajuć, gde za živeti pri¬ 
morano dati se na obradjivanje zemlje i na tergovanje nedospiva 
svojoj službi, uz redovnike preživivših se cerkvenih redovah koji 
su u zemlji siromašnoj samo na štetu puku i veri, izgubilo je nu- 
ždnu čast i snagu u narodu za dobro delovati. 

Ni naredbe odnoseće se na ukidanje vojničke granice nisu iz¬ 
dane zakonitim putem. Cilj tih odredbah nije moguće opaziti van 
u težnji da ova zemlja pod posebnom tudjom upravom i samovo¬ 
ljom i nadalje ostane razstavljena od ostale domovine ter da se 
pervom možda sgodom povrati u pervašnje sužanjstvo, a svakako 
da se njezinu puku uništi svaka mogućnost obstanka. Ni tretjina 
tla ove zemlje nestoji pod obradjivanjem, nego je ili neplodno, ili 
stoji pod imenom šume, ili je pašnjakom. Ako se dakle po tih od¬ 
redbah puku otme polovina šumah, cilj naredbah odviš je očit. 

Da bi ova zemlja danas bila plodna, i da bi njezin puk imao 
u kobilju sva sredstva glavnicah i znanosti za obdelavati ju i za 
gospodariti valjano, još ni tada, ni uz manje terete, a uz većju 
slobodu ona nebi mogla ni polovicu današnjih svojih stanovnikah 
uzderžavati. A u istinu, ova je zemlja većinom iztrošena, opusto¬ 
šena i zanemarena, i kroz to skoro mertva, njezini su stanovnici 

neuki, presiromašni, bez zanatah, obertah, tergovanja i plemeni¬ 
toga prirada, bez svih sredstvab za težačtvo i za gospodarstvo, 
privezani na samu zemlju i štogod stada. Gornja je granica bre¬ 
govita i kamenita, ostala je na stermcu potokah i bregovab i na 
dolnjem sloju peskovitu. Dok nestane gore, koje još potiče, ter 
zemlju zaklanja i brani, sva granica, otvorena navalam vodah i 
vetrovah naskoro je ometena i napunjena peskom, ter postaje ka¬ 
menitom pustinjom. 

Ova je pustinja već nastala oko cestab, koje k moru vode, 
ter su vlade austrianske, kako i u primorju jur zaterle goru po 
onih krajih, čemu je redovita suša naravskom posledicom. Od ne¬ 
kada mogaše puk granice zemlju, koja nebiaše pojedinacah, uživati 
i nje koliko je trebao, mogaše pojedinac na se prepisati. To biaše 
po javnu pravu Hervatske. Po njemu bo je sv^ zemlja vlastničtvo 
kraljevine, naroda bervatskoga kao osebe. Kada se pojedini pod¬ 
mire, zemlja koja preteče ostaje vlastničtvom deržave hervatske. I 
ove zemlje mora se pojedincu kad uztreba, davati, i u većih ko- 
mađib kao imanja zaslužnim sinovom domovine darivati. Kada bez 
zakonita baštinika umre pojedinac, njegova bivša zemlja opet pre¬ 
lazi u vlastničtvo naroda. Time je deržava hervatska vlastnikom 
zemlje samo za vreme, i dužna je dok zemlju poseduje, nju i nje¬ 
zin prihod upotrebljivati samo na korist ukupna naroda bervatskoga. 
U supor tomu i pravici, i danas tudjinci pustoše šume granice 
gde se ikako dade izvoz načiniti. Tim postupanjem puk one zem¬ 
lje, već dan^ na mestih bez dervarie i lesa, naskoro ni u svih 
šumah, a kamo u njih polovici nemože van golet imati. Takova 
postupanja nebiaše ni u Bosni, koju je Turčin oružjem osvojio. 

Za cara Josipa II. radiaše austrianska vlada o izčistjenju dol- 
nje Save. U službenih spisih tom prigodom načinjenih poimenice u 
gradiškoj pukovnii, duž reke u svoj pukovnii nedolazi ni stopa 
zemlje, koja bi bila ičija osim dotične satnie, puka njezina. A šume, 
na toj celoj prugi dolazi ne kao erarialne, nego kao služeće za 
erarialne gradjevine samo u satniah petrovoselskoj i raićkoj. I ove 
gradjevine biahu samo za domaću korist i potrebu. Dakle vladar, 
koj nije mnogo na zakone gledao, itako u današnjoj meri neo- 
skvernjiva prava nage domovine ni njezino vlastničtvo. 

Istina, po granici još je šumah koje ako se neprotrebe 
posekav stabla koja su dorastaj dostignula, gube od svoje vred- 
nosti. Ali to bi se imalo po puku i po njegovih poverenicih 
razgledati, znanstveno i bez štete za budućnost prokerčiti, pak 

uzpored na novo zasijati i zagajiti. DrugaČie, onaj puk mora već 
i poradi same bezgorice propasti. Novac što se za les i za derva 
primi, s onim penzionalne zaklade i prihoda granice, kako i 
onaj iz zakladah sedmih županiah ima se upotrebiti samo za te¬ 
žačke, za obertničke, za tergovačke, u obće za gospodarstvene 
sverhe, pa za glavnicu iz koje bi vlastnici nepokretninah, obert- 
nici i zanatnici uz primerno odplaćivanje glavnice i pribitakah 
mogli pomoć dobivati. Svaka druga sverha u koju bi se taj novac 
trošio, izdavala i činila se kakova komu drago, u istinu nebi bila 
van obsena koja bi i u najboljem slučaju po naš narod bez svake 
koristi ostala. 

A itako, za pensionalnu zakladu granice koja mora više mi- 
lionah forintah iznašati, puk nezna; ostale glavnice u koliko ih je, 
neupravlja on ni drugi od njega ovlašten; šume zatire tudjinac 
kako sam hoće; puku se derva niti les neodkažuju za uzmoći glo¬ 
biti ga; obćinski imetak, kad ga krivnjom oblastih nestane, mora 
puk nadomestiti; novac se troši na gradjanske učionice, i drugđe 
uvedene bez koristi, a osobito u granici gde nije i na berzo ne- 
može biti gradjanah; novac se namenjuje železnim cestam, prem 
narod neima i još dugo nebude imao što ni na kolih voziti, i 
prem se te ceste svagde drugde grade ili uzderžavaju iz prihoda 
deržave, a ne onoga pojedinih zemaljah. Dok se tako onaj novac 
puko trošiti namerava, puk za pomoći prirađu ili preradu če¬ 
sto nikako, drugda bez ubitačnih žertvah nemože do novca doći, a 
plaća se množina službenikah, prem bi ih i četvertina dosta bila. 

Za pokvariti puk do kraja, nametnulo mu obsenu autonomie 
obćinah, prem joj on kroz vekove u nevoljničtvu izgubio svaku 
ćut i o društvenu a kamo o deržavnu životu, uz pervašnje pri- 
pise i druge obstojnosti nije dorastao, prem za nju neima dosta 
domaćih ljudih verstnih, i prem pervašnji službenici koje s nezna¬ 
nja, koje po odgojenju, koje radeć navlas naopako, i najbolju bi 
autonomiu na zlo okrenuli, osobito kad neima valjana nadzora. 

Kad-no se ukinula vojnička granica na Tisi, prem u njoj 
biaše i medju častnici vojničkimi tudjihacah begunacah, pak itako, 
sto pravica zahteva, darovano je i ovim ljudem dosta zemlje za 
obstanak. A u našoj granici, dok se našemu domaćemu puku otimlje 
prava njegova zemlja, nedajč se zemlje tisućam častničkih obite- 
ljih i Častnikah hervatskih, koji ju izgubiše ili upustiše kroz vekove 
s ostalim našim narodom braneć dinastiu vašega veličanstva. Ovi 
unesrećenici i njihovo pokolenje imaju služiti ogledalom koje kaže 

kako se ne samo verno9t i žertve nadaruju, nego kako se i pra¬ 
vica kroji, i taj dokaz, sigurni smo, nebude bez uspeha stajati. 

Veličanstvo, mi smo tverdo osvedočeni da i ovo naše razlo- 
ženje kako kroz vekove sva naših otacah i naša dosadanja ako 
izvanjski dogodjaji nenarenu, bude ostati bez pravedna posledka, i 
da bude vreme doći kada će se prekasno uz prevelike žertve hteti 
raditi da se Hervatska kraljevina i nje prava u svoj celosti uzpostave. To 
osvedočenje nemože nas uzbiti, da i ovom prigodom neprosvedujemo 
proti bezzakonjem i da po mogućnosti nebranimo i nezahtevamo 
prava naroda hervatskoga. Izpuniv ovo presveto deržanstvo čista 
duševnost teši nas razumnom verom da, razvilo se današnje stanje 
sa svojimi zameršaji kako hoće, nadošle iz vana u Hervatsku ob- 
stojnosti makar kakove, ti razvitci nemogu biti škodljivi Hervatom. 

Medjutim narod hervatsai postupanjem drugih naprama njemu 
rešen dužnosti i odgovornosti, s pouzdanjem gleda u susret dogo- 
djajem koji nemogu dugo izostati, i koje da prežive ta monarkia 
kakova je, može izraziti želju samo Hervat neiskren, ili nepozna- 
valac obstojnostih. 

